Gesoek: Bydraes vir nuwe kortverhaalbundel
Na die sukses van Die selfoon en ander verhale (2004) en Braaivleis in die bos en ander verhale (2004) het Aktuapers Uitgewers besluit om weer `n kortverhaalbundel die lig te laat sien. Laasgenoemde twee bundels is in een band byeengebring en het die kortlys gehaal vir voorskrywing vir Graad 10 in 2006 (Afrikaans Huistaal en/of Eerste Addisionele Taal)
Die nuwe bundel sal voorgelê word vir moontlike voorskrywing vir Graad 11 Afrikaans Huistaal en/of Afrikaans Eerste Addisionele Taal in 2006/7. Die bundel sal ook aan die algemene leserspubliek bemark word. Hierdie is dus `n ideale geleentheid tot publikasie.
Watter tipe verhale?
`n Paar leidrade
Daar is geen spesifieke tema nie, maar sterk oorwegings is:
Verhale wat aktuele kwessies aanroer.
Verhale waarmee vandag se tieners (16-18 jariges) kan identifiseer en wat binne hul kaleidoskopiese leefwêrelde val.
Verhale wat nie doekies omdraai met sosiale problematiek nie, maar wat tog `n mate van hoop in die vooruitgang stel
Verhale wat getuig van kulturele verdraagsaamheid, maar wat nie die verwikkeldheid van menslike verhoudings ignoreer nie
Verhale wat iets verklap van die Suid-Afrikaanse landskap, geografiese erfenis en biodiversiteit
Bogenoemde is slegs riglyne en moet nie as noodwendige bestanddele in `n uitgewerkte resep beskou word nie. Ons is juis op soek na outentiek-oorspronklike verhale, diverse stemme en stories wat getuig van drif en vitaliteit.
Wat is die vereistes met betrekking tot styl en voorlegging?
Verhale moet nie langer as 2500 woorde wees nie
Kort-kortverhale is welkom, mits dit van uitstekende kwaliteit is
Essayistiese stukke wat boeiende onderwerpe aanspreek is welkom
Slegs ongepubliseerde tekse sal oorweeg word
Daar is geen beperking op die aantal tekste wat voorgelê word nie
Geen skuilname mag gebruik word nie
Die aantal woorde moet aangedui word
Verhale moet `n dubbelspasiëring geset wees
Bladsye moet genommer wees
Alle voorleggings moet vergesel wees van die amptelike "vorm vir voorleggings" STUUR `N E-POS NA nielcoc@mweb.co.za om `n vorm te bekom
Waarheen moet tekste gestuur word?
Een harde kopie EN op disket sou u verkies om van slakkepos gebruik te maak.
Per pos na:
Per e-pos na:
Vir verdere inligting kontak gerus vir Neil Cochrane by:
082 445 6002
Die sluitingsdatum is 30 Augustus 2005 of so gou moontlik daarna.
Verdere sake van belang
Geen korrespondensie sal oor afgekeurde bydraes gevoer word nie
Hierdie is nie `n kompetisie nie en geen prysgelde is betrokke nie
Ingestuurde bydraes mag nie aan `n ander uitgewer voorgelê word, terwyl dit onder oorweging is nie
Die keuringsproses sal ongeveer twee maande duur. Indien u niks van ons gehoor het teen einde Oktober 2005 nie moet u aanvaar dat u bydrae/s afgekeur is
Afgekeurde bydraes sal nie aan outeurs terugbesorg kan word nie
Aktuapers Uitgewers behou die reg voor om nie `n bundel te publiseer sou die aanbod onbevredigend wees
(werwingsredakteur en samesteller)